Pulaw Jawa
Pulaw Jawa adalah ngaran sabuah pulaw di Indunisia. Pulaw sabuting ini pulaw nang paling banyak wan paling sasak panduduknya, awan jua pulaw nang paling ganal urutan ka tigawalas di dunia ini. Luas pulaw ini 138.793,6 km² didiami panduduk sakira 124 juta ikung (kapadatan 979 ikung per km²). Panduduk Pulaw Jawa kabanyakannya adalah suku Jawa wan suku Sunda. Mun suku Sunda bagana di subalah barat Pulaw Jawa, maka am suku Jawa kabanyakannya bagana di subalah tangah wan timur. Tagal ha di subalah barat Pulau Jawa ada jua pang banyak kantung-kantung wadah bagana bubuhan suku Jawa atawa sukubangsa nang babahasa Jawa. Kabalikannya di tangah pulau Jawa ada jua pang tadapat kantung-kantung wadah bagana bubuhan suku Sunda atawa sukubangsa nang babahasa Sunda, nang kaya di Kabupaten Brebes awan Kabupaten Cilacap. Salain bubuhan-bubuhan nitu ada jua suku Madura wan suku Bali di Jawa Timur wan sabuting lagi suku Betawi nang bagana di subalah barat pulaw Jawa nang kaya di kuta Jakarta wan kuta-kuta sakulilingnya.
Manurut administratif pulaw Jawa dibagi manjadi anam Daerah Tingkat I:
- Daerah Khusus Ibukuta Jakarta
- Provinsi Banten
- Provinsi Jawa Barat
- Provinsi Jawa Tangah
- Provinsi Jawa Timur
- Daerah Istimewa Yogyakarta
Pulaw Jawa tamasuk gugusan kapulauan Sunda Basar wan paparan Sunda, jaman bahari wayah subalum es mancair masih baujud hujung tunggara benua Asia.
bjn_Latn bjn_Latn bjn_Latn jav_Latn min_Latn min_Latn min_Latn min_Latn min_Latn bjn_Latn